open-index/open-wikipedia-markdown huggingface dataset:
East Dart River

n **East Dart River** is eann van de twea wichtigste ziejstreume van n River Dart in Devon, Englaand.

Zinn welle leg westlik van Whitehorse Hill en lichlik ten zuudn van Cranmere Pool in Dartmoor. t Ström öp t zuudn en dan t zuudwestn an veur önnevear 9 km woar t dan laanks Postbridge geet woar d'r ne zear bekante clapperbrögge oawerhenne geet.

Net boawn Postbridge väl n stroom önnevear 2 m öp beneajn an in nen körtn ofstaand. Dit peunt wör noar verweazn as *de Woatervalle*.

t Geet doarnoa noar t zuudn laanks Bellever öp Dartmeet an woar t samngeet met n West Dart River.
Holne

**Holne** is n dörpskn en nen civil parish an de zuudeustlike skuuntn van Dartmoor in Devon, Englaand. D'r was a nen samnleawige in n 11n joarhönnerd, en noe-an-n-dag wönt d'r önnevear 250 menskn. D'r is ne karke en n algemean hoes, n *Church House Inn*.

## Karke
De Moagd Mariakarke hier is önnevear roond 1300 baawd, en is völle grötter moakt in in 16n joarhönnerd. Roond dissen tied wörre ok nen oetsniejdn en vearfdn boksaal an-legd, samn met nen öngewoon vörmde kansel. D'r is nen holn taxusboom in t karkehof woarvan men denk de't roond 1300 plaant is.

## Parish
De eustlike en neurdlike greanzn van n parish wört vörm deur n River Dart. Noar t westn grenst t an n parish Dartmoor Forest woar de greanze veur n deil vörmd wör deur n O Brook. It röak t meast neurdlike peunt van n parish Buckfastleigh biej Petre's Bound Stone öp Ryder's Hill, ean van de heugste peunte in zuud-Dartmoor. Vanof hier gee't wier trög noar n River Dart.

## Kasteal
*Holne Chase Castle* is n good-bewoard-bleawn Iezertiedsfort öp Holne Chase, wat n stèl holtlaandgebeed in nen meander van n River Dart tuskn twea Mirrejoarhönnerdste brögn - Holne Bridge en New Brigde - is. De boorderieje Stoke in t neurdn van n parish was n Domesdayhofstelsel.
Aberogwr

**Aberogwr** (Engels: *Ogmore-by-Sea*) (oawerzetting oet et Kumries: *Oetleup van n [[Afon Ogwr]]*) is n dörpken an zee in et Vale of Glamorgan, Kumrië. Et lig an de meest westelike kaante van de kuste van et Vale of Glamorgan.

## Skiednisse
Net zo as in Cornwall, Ierlaand en Bretanje was de westelike kuste berucht as een grafhof veur skepe tiedens harten inlaandsen weend (zooas zuudwesterlik vanof den Atlantiesen Oseaan). Tusker Rock is woar de measte skeepn vergoan bint, een rif wat volleadig onner water lig biej vlood. Biej Ogwr (en oawer et hele gebeed van et Vale of Glamorgan) leuten inwonners vake opzettelik skepen vergoan, deur ze met nep-vuurtoorns op de klippen te lokken, woarnoa zee oawervallen en löagreuwd wörden.

## Ligging
Aberogwr lig ongevear 5 km op et zuden van Pen-y-Bont ar Ogwr en ongevear 32 km op et westen van Caerdydd. De straanden kiekt oet op Tusker Rock. Ze hebt zaand biej eb en skearpe rotsen biej vlood. Et Afon Ogwr-streumgebeed geet langs et Ogwr-straand an de ene kaante en langs de doenen van Merthyr Mawr an de annere kaante. Vanweage de staarke streuming is et neet veilig um te baden langs et grötste deel van et straand. De rötsige kuste steet bekeand as ne gode plaatse um rotsen te beklimmen. Eardkeundig zeen is et ne interessaante plaatse, umdet völle fossielen dudelik te zeen bint. Völle leu broekt de parkeerplaatse biej et Afon Ogwr-streumgebeed, wat vlakbiej den ingaank van et doarp lig, terwiel anneren deurgoat noar Southerndown.

## Bekeande plaatsen
*Ogmore centre* is in de joarn 1930 bouwd um et better te maken veur keender oawer et heale Zuud-Kumrië. Et is in et middeln van de joaren '90 sleuten west, moar gung wier lös in 1998, tötdet et in 2007 wier dicht gung. Southerndown Golf Club en Portobello House bint ok dichbiej.

## In kultuur en kunste
"Ogmore-by-the-Sea" wörd nöamd in et versken "*Don't get along with me Babe*" deur den muziekgroep Doofer.
Afon Ogwr

De **Afon Ogwr** (Engels: *River Ogmore*) is nen stroom in Zuud-Kumrië den bekend is biej viskers. Hee löp ongevear van noord noar zuud vanof Dyffryn Ogwr en Gilfach Goch, laanks Pen-y-Bont ar Ogwr en Ogwr. De Afon Ogwr begint biej Craig Ogwr (527&nbsp;m boawn zeenivo) as n Ogwr Fawr veurdet he samengeet met Ogwr Fach biej Melin Ifan Ddu. De Afon Llynfi, de Afon Garw en de Afon Ewenni in zin streumgebeed bint alle ziedstreume van de Afon Ogwr. 'n Stroom möndt oet in de zee biej Aberogwr en biej de zaandduune van Merthyr Mawr.

## Geogroafie en geologie
De measte van de streume streumt oawer karboonsteankol met doaroawerhenne moreenn en fluvioal grind. De dälle bint oarig bread veur nen kleainn stroom en völle van de ziejstreume meandern vreuger deur öare dälle. De urbanisoasie dee veura in n 19n joarhönnerd in t bestoan kömn hef d'r veur zorgd det de measte streume noe deur smalle, kunstmoatig an-legde kanöale goan mött, zooas biejveurbeeld in Pen-y-Bont ar Ogwr woar t laanks beaide kaantn met sementmuurn beskearmd is.

## Wichtigste ziejstreume
### Afon Llynfi
n Afon Llynfi (*River Llynfi* in Engels) strömt veur önnevear 16km vanof zinne welle ten neurdn van Maesteg en strömt veur t grötste deil noar t zuudn deur t Llynfi-dal töt an n samnloop met n Afon Ogwr biej Abercynffig.

### Afon Garw
n Afon Garw (*River Garw* in Engels) strömt veur t grötste deil van t neurdn noar t zuudn en strömt deur Pontycymer henne noar zinn samnloop met n Afon Ogwr biej Brynmenyn.

### Afon Ewenni
n Afon Ewenni (*River Ewenny* in Engels) begint ten neurdeustn van Pen-y-Bont ar Ogwr en strömt deur Pencoed en Llangrallo woarnoa't samnströmt met n Afon Ogwr-estuoarium net streumofwöards van Castell Ogwr.

## Ömgeffige
De industrialisoasie van t Ogwr-dal deur mien- en zwoare industrie hef völle van de netuurlike ömgeffige van n stroom kaduukmoakt. Desöndaanks is d'r verbetterige deur de löatste jöare en wönt d'r wier ne gezoonde populoasie van önwearvelde woaterbeastn. n Stroom hef döch nöch steads pröbleamn deur de noabiejheaid van industrieale fabreekn, önveulig baawn en binnvalnde weern.

## Estuoarium
Töt n poar jöare leadn döa t riolearignsstelsel zin ofvalwoater leuzn in t estuoarium, moar de woateroetloatign bint noe met ultraviolet lich beskeenn en d'r wör noe-an-n-dag weainig töt neks mear oet leusd. Alleannig a't zwoar reagnt wör d'r söms ofvalwoater leusd öm n woaterdrök te vermeendern.

## Visseriej
In n industriealn tied was d'r ginn zalm mear in n Ogwr moar broene foreln lökn t öm te oawerleawn in de kleainere ziejstreume.

Vanof 1980 kömn zälme en zeaforeln wier trög in n grötste stroom en n Afon Garw in steads grötter wördnde nömmern moar bleawn oet de zear vervuuldn Afon Llynfi. Moar ok hier kömn n broenn forel wier trög streumöpwöards van Tondu en hiermet kömn söms reagnboogforel met. In alle deiln van n stroom kö'j noe zalm en foreln samn met zeaforeln. Vearder bint öale samn met dönnerpädde, gudgeon, bermpkn en veurnn veal-veurkömnd in n stroom.
Llanddewi Brefi

**Llanddewi Brefi** (IPA: , Kumries veur: *karke van David an de rivier Brefi*) is n darp mit om en bie de 500 meensen in Ceredigion, Kumrië. 

In de 6e eeuw höl Sunte-David hier (*Dewi Sant* in t Kumries), de patroonheilige van Kumrië, de *Synode van Brefi* en sinds die tied draagt t zien naam; "Llan" verwis in Kumriese plaotsnamen naor n karke of n heilige plekke. De parochiekarke is ewijd an Sunte-David en daor steet oek n niejmoeds staandbeeld van hum. 

Naost n Anglikaanse karke, is der oek n non-konformistiese kapelle, twee kroegen en n krujenier. De inwoeners uut t darp en t umliggende gebied praoten van huus uut veural Kumries. De plaotselike ekonomie dreit veurnamelik op t houwen van schapen en op melkveehouwerieje.

Llanddewi Brefi is bekend ewörden deur t tillevisieprogramma *[[Little Britain]]* van de BBC, waor Daffyd Thomas (n variasie van de oorspronkelike Kumriese naam Dafydd; espeuld deur Matt Lucas) in t fiktieve darp Llandewi Breffi woent. Daffyd is n achterlike idioot die geleuft dat e de enigste homo in t darp is, en beschuldigt zien darpsgenoten van homofobie ondanks dat ze der best doon um te laoten zien dat ze gien problemen hebben mit zien seksuele gerichtheid en bin zelf oek vake van de verkeerde kaante.

## Uutgaonde verwiezing

*20 minuten durende film van de de BBC over t darp
*Operation Julie op BBC Online
*www.geograph.co.uk: foto's van Llanddewi Brefi en umgeving
Belstone

**Belstone** is n kleain dörpskn en civil parish an n noordkaant van Dartmoor in Devon, Englaand. De westgreanze van n parish besteet oet n East Okement River en an de eustgreanze deur n River Thaw; t heugste peunt is Belstone Tor in t zuudn en is 460m boawn zeenivo n Parish greanst an de völgnde parishes met n klok met vanoe't neurdn: Sticklepath, South Tawton, Dartmoor Forest en Okehampton Hamlets. In 2001 wönn d'r 257 menskn, det nich zoo völle oars is as in 1901, wannear d'r 236 menskn warn.

t Dorp, det in t Domesday Book as *Bellestam* öp-skreawn steet, leg sentroal in zinn parish en leg önnevear 300m boawn zeenivo. t Is alleannig bereaikboar via laandwegkns vanof n A30, ten eustn van Okehampton, det önnevear 5km neurdwest van Belstone leg. De karke van n parish is öplegd an de Moagde Maria en is baawd in n 13n joarhönnerd.

D'r bint n antal bronstiedmonumentn binn n parish, woarönner ok n *Nine Maidens Stone Circle*, dee de aachterbliefseln bint van n grafkimmer.

In n 19n joarhönnerd wörn kopper bewärkt öp t heaieveald biej n Taw River-mien, den in 1829 slötn wörn. Ok wörn t doan biej Greenhil in t neurdeustn.

t Is möglik det Fatherford, in t neurdwestn van n Belstone parish, eujt s n Romeainse oetbreaidige was van de Fosse Way-wegge van Exeter noar Launceston.
Afon Llynfi

Den **Afon Llynfi** (Engels: *River Llenfy*) is een van de dree grötste ziedstreumen van den Afon Ogwr.

Den rivier is ongevear 16 km laank vanof zinne welle op et noorden van Maesteg en löp veur et grötste deel noar et zuden deur Dyffryn Llynfi op den samenloop met den Afon Ogwr en den Afon Garw bie Abercynffig op an. De belangriekste ziedstreumen van den Afon Llynfi bint den Nant Cwm-du en den Nant Cedfyw, dee an de leenkerwal ligt, en den Nant Crynwydd, den Nant Sychbant en den Nant y Gadlys an de rechterwalkaante.

Den Afon Llynfi hef slim te lieden had van de industrialisasie en veural van de kollenmienen bie Maesteg. Wiedters warren der iezer- en baksteenfebrieken bie Tondu. Hierdeur en deur slimmen rioolwateroawerstört is den rivier fleenk versmeard raakt. In de tweede helfte van et 20ste joarhoonderd raakten de kollenmienen in onbroek. Hierveur kömmen nieje fabrieken veur in de plaatse, zo as veur gezichtsverzörgingsprodukte en papier. Ok den riooloawerstört gung gewoon verdan. Hierduur wol der langen tied zowat niks leawen in den rivier. Natuurbesköarmingsgroepen bint der slim vuur op de achterste bene west. Rechtevoort is et water stukken better.
Venies

**Venies** (Veniesjoans: *Venexia*, Italjoans: *Venezia*, Duuts: *Venedig*) is n stad ien t noordoosten van Itoalje en ain van de belaangriekste toeristische steden van t laand. De stad is baauwd op n hail ìnde lutje aailaandkes dij verbonden binnen mit lutje badkes. Venies het veul knoaltjes dij de ainegste tougangswèg binnen veur summege hoezen.

## Middelaiwen
Ien de middelaiwen was Venies ain van de belaangriekste en machtegste steden ien Uropa. t Het nooit bie t Hailege Reumse Riek heurd en het aaltied n vraaie republiek wèst. Dou t Reumse riek ienstörtte wör Venies ain van de steden dij de haandelsreloatsie mit Azie behil. Venies haar den ook n hoog ontwikkelde vloot dij oetìndelk Marco Polo noar Sina toubrocht. Dou t Byzantainse riek vil, veroverde Venies verschaaidene aailanden en kustgebieden dij noudoags bie Graikenlaand en Zyprus heuren.

## Riekdom
De haandel brocht Venies n hail ìnde riekdom dij weerom te vinden is ien de aarzitektuur. De Renaissance het heur ientrid ien Venies al oareg vroug mòkt en doardeur is sikkom de haile stad ien dizze stail baauwd. t Gemiddelde hoes ien Venies is slim groot en wordt ook wel n *palazzo* (palais) nuimd. De ienvloud van Venies is tou ien wiede omtrek zichtboar. Van Verona bit tou Istrie en Dalmoatsie ien t noudoagse Kroatsie hebben kulturele, toalkundege en aarzitektonische ienvlouden had.

## Bie Itoalje
Dou Portugaal staarker wör en Spanje de Moorse keunenkrieken oet Iberie verdrongen haar, wör de Veniesjoanse zeemacht noar de achtergrond daauwd. Dit laidde de ondergong ien van Venies, dij 200 joar loater zunder muite deur Napoleon veroverd wör. Noa Napoleon kwam Venies bie de Habsbörgse landen en wör n keunenkriek soamen mit Lombardaai. Ien 1866 wör Venies en zien laand onderdail van t nije Itoalje, woarbinnen t Veniesjoanse nog aingoal zain wordt as n vrumd dail van t laand, veuraal deur zien biezundere dialekten Veniesjoans en Froulioans, dat voak as apaarte toalen zain worden.

## Tegenswoordeg
Tegenswoordeg leeft Venies veuraal van zien toerisme. De knoaltjes, de gondels, t karnevaal ezw. geven de stad n typisch aigen karakter. Venies is doarom gelaifd bie lu van over haile weerld. Veul aander steden, zo as Las Vegas, Makau en Doha, hebben n lutje Venies noabaauwd. Ook films as *Princess Sissi* (1955), *Indiana Jones and the Last Crusade* (1989) en *Casanova* (2005) hebben aan de populariteit mitwaarkt. Tegenswoordeg is Venies nait allend meer de stad op de aailaandkes. n Gedailte is ook op t vaste laand baauwd, dat mit n brog mit de aailanden verbonden is.

## Galerie

File:Venezia dot.png|Stee van Venies ien Itoalje
File:Venice as seen from the air with bridge to mainland.jpg|Lochtfoto van Venies
File:Venezia Italy.jpg|Graft ien Venies
File:Venezia-typical masks worn during the Carnival of Venice.jpg|Karnevaalgebelskoppen
File:Venezia-punta della dogana.jpg
Bellever

**Bellever** is n noaberskop in Dartmoor in Devon, Englaand. t Leg an n East Dart River önnevear twea kilometer ten zuudn van Postbridge.

t Wörn veur n earstn kear nöamd in t Hertogdom Cornwall in 1355 woarin n noam van de boerderieje *Welford* steet, ne kombinoasie van *wielle* (kwelle) en *ford* (voorde). In zin book *High Dartmoor* (1983) steln Erich Hemery veur det n noam van *bal* (mien) en *ford* kömp, dus dan zö't *mien biej de voorde* beteknn.

Töt n tied noa n Tweadn Wearldkrieg bestoan t noaberslop oet Bellever Farm det eigndom was van t Hertogdom Cornwall en zinne anlegnde gebaawn, met n smal antal huuze veur de boerderiejwärker. In 1930 wörn de boerderieje deur de Forestry Commission kocht en wörn d'r n gröt antal beume plöatst, woarbiej n antal huuze d'rbiej baawd bint veur de boswärker in de jöare 1950. t Nealdbeumewold det öm t noaberskop henne leg hett Bellever Forest en leg an n noordkaant, n westkaant en n zuudkaant.

In 1934 bint sömmige skuure in broek nömn as jeugdherbarg en töt vandoag an too is t nöch steads n grötstn jeugdherbarg öp Dartmoor.

Seends 2011 rid d'r doagliks nen bus det ok laanks Yelverton, Princetown, Postbridge en Tavistock geet. Tiejdns n zommer döt de Forestry Commission n bezeukerssentröm lös.

Bellever Tor leg 1,5 km ten zuudwestn van Bellever.
River Plym

n **River Plym** is nen stroom in Devon, Englaand. Zinne kwelle leg 450 m boawn zeenivo in Dartmoor, biej n moorassig gebeed met n noam Plym Head. In de heugtn ligt völle olde monumentn en van doar strömt n stroom zoo good as zuudwest en geet n zea in (en gef n noam an) Plymouth, det vreuger *Sutton* nöamd wörn. t Getiejdnestuoarium steet bekant as t Laira. n Stroom is önnevear 30&nbsp;km lang.

Men gelöf det n noam *Plym* kömp van t Old-Angels en de't steet veur *[[proem|pruumnboom]]* det ofkömstig is van Plympton.
Afon Garw

Den **Afon Garw** (Engels: *River Garw*, oawerzat: *roewen rivier*) is nen rivier in Kumrië den as ongevear 19 km laank is. Zinne welle lig in de heuwels op et noorden van Blaengarw en keump oet in den samnloop met den Afon Ogwr en den Afon Llynfi bie Abercynffig. Et is enen van de dree belangriekste ziedstreume van den Afon Ogwr.

## Stroom
Den Afon Garw ontspreenk in Blaengarw en löp deur de döarpkes Pontycymer, Pontygog, Lluest, Braichycymer, Tylagwn, Langeinor en Abergarw. An et eande lig Brynmenyn, woar as den rivier met den Afon Ogwr samen vlöait.

## Ziedstreume
In et dal woarnoar as den rivier nöamd is, loopt een antal bekken den rivier in. Hieroonder stoat disse ziedtäkke vanof de welle töt an den samenvlöai met den Afon Ogwr:

*Nant Cwm Gwyn
*Ffynon Daren Goch
*Nant Cwm gweinen
*Cwm Nant Hir
*Nant Gelli Wern
*Nant Forch Wen
*Nant Garw Fechan
*Nant Lwyn cria
*Nant Y Cwrdu
*Nant Felin arw
*Cae Garw Drehir

## Industrie langs den stroom
De effekten van kollenmienen in et dal, zoowa van kleaine familiebedriefkes en gröttere bedrieven, warren vrogger good te zeen. Den rivier wör versmeard töt et zwarte too, woardeur et den bienaam "*Black River*" (zwarten rivier) kreeg.

## Natuur
Vrogger zwummen der zälme en aandere visken. Deur de gröaiende industrie in et dal verdwenen disse. Noe at de kollenmienen dichte zeent, komt ze heanig an wier.

Den Afon Garw löp ok deur Bryngarw Country Park, een natuurpark woar as völle verskillende soorten vöggel zeen worden könt.

## Oawerstreumingen
As et veur nen langen tied slim reagent, kan den Afon Garw mangs boeten de oevers goan, ok de döarpe in. Umdet de meeste döarpe heugerop in et dal lignt, keump et neet vake veur, moar de huze dee leager ligt, könt der wa last met kriegen. Een hoes wat bie ne hangbrugge veur keender steund, hebt ze der ofsköawen, umdet  et te vake oawerstreumden. De ziedbekken könt ok onverwochts rap oawerstreumen.
Melin Ifan Ddu

**Melin Ifan Ddu** (Engels: *Blackmill*) is een dörpken in Cyngor Bwrdeistref Sirol Pen-y-bont ar Ogwr (Engels: *Bridgend County Borough Council*) in et zuden van Kumrië. Et lig biej de samenloop van de Ogwr Fach en de Afon Ogwr, ongevear 8 km op et noordoosten van Pen-y-bont ar Ogwr en 5 km op et westen van Giflach Goch.

Et lig in de parochie Cwm Ogwr.
Samenloup

In de aerdkunde is nen **samenloup** wår as twey of meyr waterströyme by mekander kummet. Et kan up twey soorten düden: eyn is et pünt wårup as nen sydströym samengeyt med den höyvdströym, twey is et pünt wår as twey ströyme by mekander kummet en samen nen nyen ströym maket. Et is nich etselvde as ne aftakkige.

Vöärbealden in Neaderland sint et samengån van den Olden Yssel en den Yssel by Dusebarg. Een ander vöärbeald is de samenloup van de Werra en de Fulda, dee med mekander de Werser maket.
Dartmeet

**Dartmeet** is ne bekeande toeristnlokoasie in Dartmoor in Devon, Englaand.

t Lig an t eande van de B3341-weg, ongevear 7,2 km op t oostn van Two Bridges. Vanof hier geet de weg vearer op t oostn an, as nen kleainen weg woarop gin zwoare wagens komn magt. Den löp verdan langs Poundsgate en oaver Holne Bridge en New Bridge op Ashburton an. Det lig an n raand van de langeheaie. Direks noa de Clapperbrugge oawer n stroom, geet t Dartmeet Hill op, nen 130 m hoogn heuwel an de ziedkaant van t dal.

Zooas n naam a zeg, komt biej Dartmeet den East Dart en den West Dart saamn. *Dartmeet* is Engels veur *woar as de Darts saamnkomt*)
Cornwood

**Cornwood** is n dörpken en civil parish in de South Hams in Dartmoor in Devon, Englaand. Der wont 988 leu.
Pont Pill

**Pont Creek** (Kornies: *Pyll Por' Reun*, wat *zeehundegrotkreek* betekkent), better bekend as **Pont Pill**, is nen rivier in Cornwall. Den rivier kömp samen met de River Fowey biej et standbeeld van Sir Arthur Quiller-Couch, op 'n noordoosthook van Fowey Harbour. Pont Pill is nen getiedenrivier. Iej könt der alleanig oawerhen voaren as et hoogwater is.

Umdat et onskunden blevven is deur mensken is de stea populair bie vöggelkiekers, waandeloars, zeilers en viskers. Pont Pill is et beste te bekieken met een klein beutke as et hoogwater is, wannear iej töt an de brugge 2,5 km streumopwearts noar *Pont* (Old Kornies: *Pont Pyll*) goat, dee et end is van et bevoarboare water.

Waandelvolk kan Pont Pill zeen vanof de heuvels dee um de rivier hen ligt as zee een stuk van et South West Coast Path tusken Bodinnick en Fowey volgt.
Yes Tor

**Yes Tor** is t öp ean noa heugste peunt öp Dartmoor in Devon, Englaand, met ne heugte van 619 m boawen zeenivo Sammen me't noabiej-lean High Hillways bint zee de eanige heuweln boawen 2000 veute (610&nbsp;m) zudelik van t English Peak District National Park.

t Leg binnen n skietgebeed van van t Britse leager en toogang is alleanig meugelik öp däge en nächte wannear d'r nich skeuten wör.

Yes Tor is drea meater löager a't noabiej-lean High Hillways.
Collybrooke

De **Collybrooke** öf **Colly Brook** is ne bekke öp Dartmoor in Devon, Englaand. t Is nen ziejstroom van n River Tavy.
River Walkham

n **Walkham** is nen stroom woarvan de kwelle öp Dartmoor leg in Devon, Englaand. t Ström laanks Horrabridge en önnevear 5 km vearder mönd t oet in n River Tavy. t Is dös nen ziejstroom van n River Tavy.
River Tavy

n **River Tavy** is nen stroom öp Dartmoor in Devon, Englaand. n Noam kömp van n Bretoniesn stam "*Taff*", woarvan n beteknis noen nich mear bekant is. Pläkke dee noar n stroom vernöamd bint, bint Tavistock en de dörpe Mary Tavy en Peter Tavy.

t Is nen ziejstroom van n River Tamar en hef ok zinne eaigne ziejstreume:
*Collybrooke
*River Burn
*River Wallabrooke
*River Lumburn
*River Walkham

t Geet n River Tamar in biej de Tavey Bridge.
Sourton

**Sourton** is n dörpskn en civil parish an n neurdwestraand van Dartmoor in Devon, Englaand. t Leg önnevear 6,4 km ten zuudwestn van Okehampton laanks de A386. D'r wönt önnevear 400 menskn.
Meavy

**Meavy** is n dörpskn en civil parish in Devon Englaand. t Leg önnevear 2 km ten eustn van Yelverton. n River Meavy ström deur t dorp. Samn met de parishes Sheepstor en Walkhampton vörm t n Burrator Parish Council.
Glynn Duwy

t **Glynn Duwy** (Engels: *Rocky Valley*), Kornies veur *deep dal van n River Duwt*, is n kleain dal met spektakulaire oetzichten in n parish Tintagel in t neurden van Cornwall, Englaand.

t Dal is oet-sneajn deur n **Duwy** ***(Engels:*** *'Trevillet River*) in Trevethy önnevear 1,5 km ten eusten van Tintagel. Biej t heugste peunt bint de dalwälle 20 m boawn n stroom. D'r kömt 161 verskilnde seurte mos veur.

t South West Coast Path geet noar beneajn t dal in landinwöarts vanweage de skerpe kliffen laanks de köste.
Bridestowe

**Bridestowe** is n dörpskn en civil parish öp n raand van Dartmoor vlokbiej Okehampton laanks de A30 in Devon, Englaand. In 2001 wönn d'r 552 menskn.
River Meavy

n **Meavy** is nen stroom öp Dartmoor in Devon, Englaand. t Is n oetstroom van Burrator Reservoir en ström grötndeils zuudwestwöarst laanks t dörpskn Meavy en dan noar t zuudn woar t samnkömp met n River Plym an t end van Bickleigh Vale.
Fljótsdalur

**Fljótsdalur** is n dal in t eustn van Ieslaand in n regioo Austurland. De emeante Fljótsdalshérað woarvan Egilsstaðir de heufdploatse is leg in t Fljótsdalur.

t Dal wör vörmd deur n Lagarfljót. Ok t meer Lagarfljót leg hier.
Harford

**Harford** is n noaberskop en civil parish ongevear 3,2 km op et noorden van Ivybridge in Devon, Englaand. Der wont 77 leu.
Utrechtse Heuvelrug

**Utrechtse Heuvelrug** kan verwiezen naor:
*Utrechtse Heuvelrug (stuwwal) - n zangdrug in de provinsies Utrecht en Noord-Hollangd
*Utrechtse Heuvelrug (gemeente) - n gemeente in dat gebied
*Nasionaol Park Utrechtse Heuvelrug - n nasionaol park in dat gebied
River Dart

n **River Dart** is nen stroom in Devon, Englaand woarvan de kwelle öp Dartmoor leg en geet biej Dartmouth n zea in.

## Noam
n Noam kömp woarskienlik van t Brytonies en beteknt "*stroom woar eakebeume greujt*" ömdet de euver van t loager-lean deil dichbegreujd was met eakebösse. Vreuger wörn n noam ok wa as "*Darant*" skreawn.

## Loop

n Stroom begön as twea aparte oftakkign (n East Dart en n West Dart) dee samnkömp biej Dartmeet. De päde laanks disse streume geft goode waandelleanheadn en d'r bint n antal kleaine woatervälle. De streume hebt n antal clapperbrögn dee d'roawerhenne goat, woarvan de bekantste biej Postbridge leg.

Noade't Dartmoor oetgeet, geet n Dart zuudwestwöarts laanks Buckfast Abbey en deur Buckfastleigh, Dartington en Totnes. Biej Totnes woar n 17n-joarhönnerde stuwe leg, geet n stroom t getiedngebeed in, en d'r bint vanof doar ginne brögn oawer n stroom henne mear.
n Pöntskn geet oawer n stroom biej t dörpskn Dittisham noar n oarn kaant.

t Dart-estuoarium is ne grötte ría en is populair biej zeailern. t Dorp Kingswear en t städskn Dartmouth legt an de eust- en westkaantn van t estuoarium en bint met mekoar in verbeendige bracht met twea voortuugepönte en nen vootgängerspont. In Dartmouth leg ok nen haawn.

n Ingang in n stroom vanof zea is an beaide kaantn met klifn bedekt. An n eustkaant leg Kingswear Castle gansk dich laanks n woaterraand en an n westkaant leg Dartmouth Castle öp zeanivoo. Vreuger harn de twea kastealn ne kettige oawer de breadte van t estuoarium dee zee biej zönsönnergang oetdöa zoodet viejaandlike skeepn nich n haawn anvaln könn.

## Oawerwegn
De ría de't estuoarium van n Dart vörm is deep en hef steale wälle woardeur t slim veur verkear is. Beneajn Totnes bint ginne brögn.

Biej n stroommoond höl t de samnleawign van Dartmouth en Kingswear oet mekoar. D'r bint veurstelle wes öm hier ne brögge near te pleurn, moar det döa oetendlik nich kömn. In ploatse d'rvan bint d'r noe drea pönte woar iej n stroom oawerstekn könt.

Önnevear 4 km streumöpwöarts van Dartmouth he'j n Greenway Ferry biej Dittisham.

Wier 8 km streumöpwöarts leg Totnes, woar twea verkearsbrögn, ne spoorbrögge en ne vootgängersbrögge oawer n stroom hennegoat.

## Literatuur en folklore
The Weaver Twins from Stoke Gabriel wrote a song entitled, "Dart". The music video was filmed along the river and has been featured on Radio Caroline television.

n Dart makket völle folklore öp Dartmoor, woar d'r n tradisjoneal respekt en aangst veur besteet - de wöater könt zear plötslig zear heug goan deurde't reagnt hef öp Dartmoor. Hierdoor is t riempskn öntstoan:

"*River of Dart, Oh River of Dart! Every year thou claimest a heart!*"
In 1951 is d'r deur Ruth Manning-Sanders n book oetbrach oawer n stroom en zinne skiednisse met n noam "*The River Dart*".

De Engelse dichteresse Alice Oswald skriefn t dicht *Dart* (2002), det n T. S. Eliot-pries kriegn.

The Weaver Twins van Stoke Gabriel skriewn n verskn oawer n stroom met n noam "*Dart*".
River Swincombe

n **Swincombe** is nen ziejstroom van n West Dart River öp Dartmoor in Devon, Englaand. t Begön ten zuudeustn van Princetown en ström 2 km noar t zuudeustn öp Foxtor Mires an, woar t noar t neurdeustn geet öm met n West Dart biej Hexworthy samn te goan. De earste 2 km stoat ok wa bekant as **Strane River**.
Hella

.

**Hella** is n kleain städskn in t zuudlike deil van Ieslaand an de euver van t streumskn Ytri-Rangá en hef, in 2011, 781 inwönnern.

t Leg 94 km ten eustn van Reykjavík laanks n Hringvegur tuskn Selfoss en Hvolsvöllur.

## t Städskn
n Noam van t städskn kömp van de grötte dee laanks n stroom ligt. Menskn zegt det d'r vreuger Ierske mönnikn wönn toon de earste menskn ankömn. Net zoo-as in oare deile van t laand bekömt t toerisme nen wichtige inkömstnsektor. n Vulkaan Hekla leg vlokbiej, dös t is möglik öm veur n dägskn doarhenne te waandeln. Ok bint der exkursies noar oare toeristnpläkke zoo-as Landmannalaugar öf Þórsmörk. Hella wörn baawd in 1927 wannear Þorsteinn Björnsson nen weenkel biej de brögge oawer n Ytri-Rangá in t laand van Gaddstaðaflatir baawn.
Dörpsbreenk

n **Breenk** is n los stök laand in n dorp öp de zaandgreunde van Neerlaand en doarboetn. Noe-an-n-dag bint völle breenke öm-vörmd tot pliene in n dorp, det mangs besteet oet gras en beume.

## Öntwikkelige
n Breenk is van eurspröng de broeksploatse van boern woar t vea verzammeld wörn, öm van doar as kudde noar de gemeanskoplike weaiegreunde te goan. n Breenk lea dan ok aajt an n raand van t dorp (vergeliek t me't Engelse *brink* = raand). D'r bint zoowa gemeanskoplike breenke as breenke dee alleannig biej eane boerderiej hörn. In n nieje tied wörn d'r mear hoeze baawd reund n breenk woardeur de breenke steads manger in de dörpe lea. Öp völle breenke leg d'r teagnweurdig stean in ploatse van gras en wör n breenk mangs as dörpsplien met vea- en geudrenmärkte broekt. 

Dörpe met nen breenk wört ok wa breenkdörpe nöamd.

## Regionoale nöame
Regionoal hef t fenomeen van n breenk verskilnde nöame. n Term *breenk* zölf wör broekt in Dreante, Oaweriessel, Gellerlaand en Noord-Hollaand, tarwiel in Noord-Broabant zee earder *plaetse* öf *heuvel* zegt.

## Mythevörmige
In t reseante verleadn deankn zee det mangn nen breenk in de vreuge Mirrejoarhönnerdn an-legd was. Doarömme kriegn zee ok wa n noam *Frankiesn Dreahook*, nöamd noar t völk det toon deile van Zuud-Neerland bevölkn. Veura arkeologies önnerzook hef oetweasn det völle breenke nich older bint as de loate Mirrejoarhönnerdn öf zölfs n niejn tied. In t val van de Frankiese Dreahook is dös historiese mythevörmige te veendn. In de vreuge Mirrejoarhönnerdn lean de pläkke met öare boernbroekploatsn ok öp ne oare lokoasie in t laandskop.

## Zee ok

*Meent
Fjaðrárgljúfur

**Fjaðrárgljúfur** (IPA: ˌfjɑðrau̯rˈlʲuvʏr) is nen kloof in zuudoost Ieslaand. t Is önnevear 100 m deep en 2&nbsp;km lang, en n Fjaðrá ström d'r deurhenne, den loater in n Skaftá oetmönd. t Leg vlokbiej de Þjóðvegur 1, nich zoo wied van t dörpskn Kirkjubæjarklaustur.

n Fjaðrárgljúfur is nen greunn, indrukwekndn kloof. t Löp deur hyaloklasties (zaacht granulair) gesteante woarinne zich löage met lava en oare seurte intrusies zitt. t Geheal is önnevear 2 miljoon joar lean öntstoan. Toon n ieskap zich an t end van n iestied trögtrökn, öntstoan d'r an n anvang kloof van noen n deep meer in n deur nen gletjser oet-sleepn dal. Me't vearer smealtn van n trögtrekndn gletsjer wörn d'r steads mear ofval noar t meer bracht, woardeur dis zich met sedimeant gung vuln. t Resultoat was det d'r nen krachtign woaterstroom oe't meer in gangs zet wörn den n ofsloetnde steanloag en n zaachtn hyolaklastiese loag d'rveur vearer erodearn. Oetendlik wörn ok t sedimeant in t vulde dal weg-sleatn en nömn n woaterstroom langzoam of tö't nivoo van noe.
Djúpivogur

**Djúpivogur** is n kleain städskn en ne gemeante (**Djúpavogshreppur**) det öp n skiereailaand in Oost-Ieslaand vlokbiej t eailändskn Papey en laanks n Berufjörður-fjord. In 2011 wönn d'r 352 menskn.

t Städskn is bekant in Ieslaand ömdet doar n heugstn temperoatuur eujt metn in Ieslaand is wes, noamlik 30,5 °C in junie 1939.
Skógar

**Skógar** (IPA: skou.ar), wat letterlik *bösse* beteknt, is nen kleain dörpskn met önnevear 25 inwönnern an n zuudkaant van n Eyjafjallajökull-gletsjer, in de gemeante Rangárþing eystra.

t Gebeed steet bekant veur zinn woaterval, Skógafoss in n Skógá, det 60 m heugn is en önnevear 5 km van Skógar of leg. Biej Skógar is n völksmuseum, Skógasafn, det dägliks lös is deur t joar henne.

Nich verre van Skógar leg n Kvernufoss-woaterval. Vearder streumöpwöarts ligt ök völle spektakulaire woatervälle. A'j roondklimt in t böskn achter de olde skoole kö'j ruïnen van olde boerderiejn veendn.

De oetbarstige van n Eyjafjallajökull in 2010 hef n gröt effekt had öp t dörpskn.
Kvernufoss

n **Kvernufoss** is nen önnevear 50 m heugn woaterval in t zuudn van Ieslaand lichlik ten eustn van t plöatskn Skógar.

n Kverná-stroom hef zinn eurspröng in n Eyjafjallajökull-gletsjer, ström oawer n raand van nen klif den vreuger de kösteliende van Ieslaand was, en väl in nen kleainn kloof öp n groond an. Noadet disse kösteliende zich deur t ömheugriezn van Ieslaand in n loatstn iestied trög-trökn had (dee leg noe önnevear 5 km vearderöp), bliefn de kliffe aachter en vörmt noe samn met de bärge d'raachter de greanzn tuskn t loagland en de heuglaandn. Önnevear 1 km noar t westn leg n bekäntere Skógafoss-woaterval.
Woatervälle in Ieslaand

De **[[woaterval|woatervälle]] van [[Ieslaand]]** beheurt deur öare verskeaindheaid en skoonheaid töt de netuurwöndern van Ieslaand. Deur nen klimoat met völn neaderslag (reagn en sneej) vörm Ieslaand ne goode ömgeffige öm woatervälle te moakn.'

De bekantste Ieslaands woatervälle bint:

*Æðarfossar
*Aldeyjarfoss
*Barnafoss
*Brúarárfoss
*Dettifoss
*Drífandi
*Dynjandi
*Englandsfoss
*Fardagafoss
*Faxi
*Fossárfoss
*Gjáin
*Gljúfurárfoss
*Gljúfursárfoss
*Glymur
*Goðafoss
*Gullfoss
*Hafragilsfoss
*Háifoss
*Hengifoss
*Hjálparfoss
*Hólmskelsárfoss
*Hraunfossar
*Írárfoss
*Kirkjufellsfoss
*Klukkufoss
*Kringilsárfoss
*Laxfoss (Grímsá)
*Laxfoss (Norðurá)
*Litlanesfoss
*Merkjárfoss
*Naustárfoss
*Ófærufoss
*Öxarárfoss
*Rjúkandafoss
*Sauðárfoss
*Selfoss
*Seljalandsfoss
*Skiptárfoss
*Skógafoss
*Stjórnarfoss
*Svartifoss
*Svöðufoss
*Systrafoss
*Þjófafoss
*Þórðarfoss
*Þórufoss
*Tröllafoss
*Tröllafossar
*Tröllakonuhlaup
*Urriðafoss
Faxi

Den **Faxi** öf **Tungufoss** is nen waterval in et zuden van Ieslaand. Den Faxi lig in n Tungufljót, den zinne welle in t Sandvatn hef, een meerken op et zuudn van den Langjökull-gletsjer. Den stroom moondt oeteandelik oet in den Hvítá, den as langs Selfoss löp. In den Faxi lig ne zalmtrappe. Det maakt et veur zalmen lechter um stroomopwearts te goan, moar ze broekt et mer weanig.

Den Faxi leg ongevear 12 km op et zuden van den Gullfoss en 8 km van Skálholt. Den Faxi lig kort an den weg, mer is vanof doar nich zichboar. Een greendweggeken leaidet der hen.
Fossárfoss

n **Fossárfoss** (watervalrivierwaterval) is nen waterval in et zuudoosten van Ieslaand.

Den Fossá hef zinne welle in de bargen op et westen van den Berufjörður en et kolde, healdere water moondet oeteandelik in den Fossárvík (watervalrivierbaai) oet. Nen kleanen stealen weg geet noar den woaterval.
Almannaskarðsgöng

'n **Almannaskarðsgöng** is nen tunnel öp de Hringvegur, dichtbiej Höfn (Hornafjörður) in Austurland in Oost-Ieslaand. 'n Tunnel is exakt 1312 meater lang (moar 't bördsken rönd 't of noar 1300) en was lös-doan öp 24 junie 2005. 'n Tunnel geet önner 'n smallen en steailen Almannaskarð-bargpas, tusken Hornafjörður en Lón. 'n Pas is nöch steads toogänk'lik in 'n zommertied en d'r is ne parkearploatse met 'n praachtig oetzicht.

Tiedens 'n weentertied mötten de wegge slötten wörden ömdet 't mangs sneejen, woardeur 't verkear blokkeard wörden noar en van 't eusten van Ieslaand, dös zee vängen an nen niejen tunnel te bawen in moart 2004 en was endigd in oktober van 't zölfde joar. 'n Tunnel geet deur zo ne 1150 meater van solieden rots en 162 meater deur sement, woardeur de tötoale längte 1312 wörd. De wegge is twea löane bread, moar der bint ok drea inhoallöane in 'n tunnel veur noodverkear. 'n Zuudingang leg 39 meater boawen zeenivo en 'n noordingang 82 meater boawen zeenivo, wat 't gradiënt 4,6% makket.
Brú

**Brú** is ne boerskop en weggekrusing in Noordwest-Ieslaand in Vestur-Húnavatnssýsla. Et hef een tankstasjon en een gästehoes. Et lig öp et zudelike peunt van Hrútafjörður woaras de Hrútafjarðará oetkeump in 'n Atlantiesn Oseaan.
Gjáin

Den **Gjáin** (letterlik: *n kloof*) is een dal met völle kleaine watervällekes, meerkens en vulkaniese struktuurn (basaltformasies). Et ligt, net as den Háifoss, in et zuden van Ieslaand. Et ligt een half uur waandelen van de historiese boerderiej *Stöng* of. Disse boerderiej is lange leden noa ne oetbörsting van den vulkaan Hekla deur as bedölven wörden en verweust, moar nog nich zo lange leden opknapt.

Den Hekla is vanof disse plaatse good te zeen.
Öxarárfoss

Den **Öxarárfoss** (Aksrivierwaterval) is nen 20 m hogen waterval in Ieslaand in et Nasjonale Park Þingvellir. Den waterval lig in den stroom Öxará. De löppe van dissen stroom is woarskienlik kunstmoatig verlegd um den waterval te maken, um jöarlikse biejeenkomsten van de Ieslaanders meugelik te maken en um et gebeed meuier te maken. In een deep deel van den stroom kort noa den waterval, den Drekkingarhylur, wörden töt den anvang van et 18de joarhonnerd vrauwleu dee bepoalde misdöade doan hadden, in nen toeten stökken en verdreunken. Den Öxará moondet oet in et Þingvallavatn.
Írárfoss

Den **Írárfoss** is nen kleainen waterval in et zuden van Ieslaand. Den Írá hef zinne kwelle in den Eyjafjallajökull-gletsjer en keump oet in et Eyjafjalladjúp (Eailaandbargerdeep). Ongevear 10 km noar et westen lig den bekeanderen Seljalandsfoss-waterval.
Hraunfossar

Den **Hraunfossar** (*lavawatervälle*) an den Hvítá (*Witten Stroom*) in et wesetn van Ieslaand is nen riegel van watervälle. Oawer nen ofstaand van 900 m liekt völle rivierkes vanoet et lava van et lavaveald Hallmundarhraun in den rivier te streumen. Dit lavaveald ontsteund deur ne oetbörsting van nen vulkaan den as rechtvoort onner den Langjökull-gletsjer lig. Umdet et lava poreus en waterdeurloatend is en op harten en zachten onnergroond lig, streumt smeeltwater en reagenwater tusken et lava en den harten onnergroond noar eunteren, tötdet et bie den Hvítá *oet den wal kömp*. Den Hraunfossar lig vlakbie Húsafell en Reykholt. Den lavagrot Víðgelmir is ok kortbie.

Iets wiedter stroomopwearts lig nen annern waterval, den Barnafoss.
Æðarfossar

De **Æðarfossar** bint een antal watervälle in et noorden van Ieslaand. Een stuksken op et zuden van Húsavík vleuit den oet et Mývatn ofkömstigen Laxá (*zalmrivier*) en de Mýrarkvísl (*zompebekke*) samen. Een poar kilometer met den stroom met vaalt et water in dree bie mekoar kommende watervälle noar dealten en streumt oeteandelik langs den Ærvík in den Skjálfandi. Der kan hier good op zalm visket worden.
Svartifoss (Kollafjörður)

n **Svartifoss** is n kleain woatervälskn in t neurdn van Ieslaand. In t Strandasýsla leg n Kollafjörður, nen fjord woar n kleain streumskn in oetkömp. n Ziejtäkskn doarvan kömp oe't Húsadalur en hierin leg t woatervälskn. Vanof de möndige van n fjord is n woaterval in de vearte zichboar en in vreugere tiedn wörn-e ok broekt deur vissern as richtigesboake.

## Nen oarn woaterval
In t zuudn van Ieslaand is d'r nen oarn, völle bekäntern woaterval den ok Svartifoss hett.
Barnafoss

Den **Barnafoss** is nen waterval in et westn van Ieslaand, n stuksken stroomopwearts van de Hraunfossar. Doar drok zich de Hvítá (*Witten stroom*) met daverend geweald deur nen smallen kloof. Den naam van den waterval, *keenderwaterval*, keump oet ne sage. In vrogere tieden lea d'r biej den waterval ne natuurlike brugge, woaroaver de leu oet de umgevving op de karke op an gungen. D'r zollen twee keender van disse brugge ofvallen en verdreunken wean, woarnoa de moor de brugge kapothöwwen hebben zol.

Op de foto kö'j zeen det d'r nöch jummers ne natuurlike brugge is, woar as et water met völle lawoai onnerdeur streumt.
Hvítá (Borgarfjörður)

n **Hvítá** is nen 117 km längn stroom öp Ieslaand. Öp Ieslaand bint d'r meardre streume met n noam Hvítá (Ieslaands veur *Witn stroom*). Det kömp deurdet völle streume öp Ieslaand smöltwoater van gletsjern metnemn. Deur t sedimeant det d'r inzitt, hebt zee nen griezn töt mölkaachtign kleur. n Hvítá in t Borgarfjarðarsýsla is nen stroom in t westn van Ieslaand. n Stroom hef zinne kwelle in t Hallmundarhraun en pörs zich via n Barnafoss n stökskn de deepte in. n Stökskn streumofwoarts goat de Hraunfossar n stroom in. Doarnoa ström n stroom deur t dal Hvítárdalur öm oetendlik in n fjord Borgarfjörður oet te kömn.
Háifoss

Den **Háifoss** (*Hogen Waterval*) is met zinne 122 meter heugte enen van de heugste watervälle van Ieslaand (den heugsten is den Glymur. Hee lig vlakbie den vulkaan Hekla in et zuden van et eailaand. Den Fossá kömp oeteandelik oet in den Þjórsá, enen van de grötste, moar neet te bevoaren gletsjer-rivieren van Ieslaand. Kort bie den Háifoss vaalt den 100 m hogen Granni de deepte in.
Ófærufoss

den **Ófærufoss** is nen waterval in den Eldgjá (*vuurkloof*), nen groten kloof in et zuudmiddeln van Ieslaand. Töt 1993 stöndn hier ne natuurlike brugge, moar den is deur nen storm instört.
Gljúfurárfoss

Den **Gljúfurárfoss** is nen waterval in de Vestfirðir in Ieslaand. Hee ligt ongevear 10 km op et noorden van Dynjandi, woar as den Gljúfurá in et Arnarfjörður streumt.
Svartifoss (Skaftafell)

Den **Svartifoss** is nen waterval in et Nasjonale Park Skaftafell in et zuden van Ieslaand. Hee is umgevven deur poers van zwart basaltsteen, woarvan as ok den naam kömp: *zwarten waterval*. De zesheukige basaltpoers bint ontstoan deurdet lava onmeundig laankzaam ofkoelden, zodet et smeultene gesteente kristalliseren kon. Disse poers hebt Ieslaandse architekten, zo as Guðjón Samúelsson, biej öare ontwärpen broekt.

## Nen anneren Svartifoss
In et noorden van Ieslaand is der nog een klean watervälleken wat ok Svartifoss het.
Aldeyjarfoss

n **Aldeyjarfoss** is nen waterval in et noorden van Ieslaand. Hee lig an de Sprengisandur, nen weg den as kats deur de binnenleande van Ieslaand geet. Den Skjálfandafljót vaalt hier oawer ne heugte van 20 meter noar dealten en kömp noa ongevear 30 km biej den grötteren Goðafoss oet. Ongevear 100 m terugge ligt den Ingvararfossar.
Gljúfursárfoss

Den **Gljúfursárfoss** (*kloofrivierwaterval*) is nen waterval in et oosten van Ieslaand.

Den rivier Gljúfursá hef zinne kwelle op den zowat 1 km hogen Vindfellsfjöll. Hee keump oet in den Vopnafjörður-fjord, Ongevear 15 km noar et oosten ligt een städken met denzelfden naam.

Den weg vanof de Hellisheiði-hoogvlakte op Vopnafjörður an geet oawer et rivierken.

Op Ieslaand is der nog nen aanderen waterval den as Gljúfursárfoss het. Dissen lig n poar hoonderd meter noordelik van den Seljalandsfoss.
Fardagafoss

Den **Fardagafoss** is nen waterval in et oosten van Ieslaand, een poar kilometer oostelik van Egilsstaðir.

Den waterval lig in et streumken Miðhúsaá, det vanoet de ontoogaankelike hoogvlakte Fjarðarheiði noar et Lagarfljót geet. Fardagafoss ligt deels verdekt en is allene oawer een pädken te veenden.
Systrafoss

Den **Systrafoss** is nen waterval in Ieslaand vlakbie et pleatsken Kirkjubæjarklaustur. Den waterval keump vanoet Systravatn, een meerken boawen op den barg, in twee verskilnde watervälle in den Bæjargil noar dealten. Vanof 1186 töt an de reformasie in 1550 hef der n Benediktiens nonnenkleuster in Kirkjuæjarklaustur stoan. Doar verwis den waterval ook noar (systrafoss = *waterval van de zusters*). Et Systravatn, *meer van de zusters*, zol ne badplaatse veur de nonnen west wean. Een volksverhaal geet det der twee nonnen in et meer verdreunken bint. Toon as der öp nen dag ne haand oet et woater umhoge köm met nen golden reenk, zolt de nonnen der inhalig noar greppen hebben, woarnoa as dee haand ear onner water treuk. Oawer et pad langs den waterval kö'j bie et meerken kommen en den waterval van kortbie bekieken.
Drífandi

Den **Drífandi** is nen kleainen waterval van verskeadene tientallen meters hoge in et zuden van Ieslaand. Den Drífandi lig op et oosten van Hlíðarendi. Et biezöndere an dissen waterval is det der een beumepärksken umhen lig. Een poar kilometer noar et oosten van dissen waterval veend iej de watervälle Þórðarfoss en Merkjárfoss.
Vestfirðir

**Vestfirðir** öf **Westfjörde** is eann van de acht regioos van Ieslaand en leg in t neurdwestn van t eailaand. t Hef 7470 inwönnern (in 2006) en hef ne öppervlokte van 9409 km². t Laandskop besteet oet deepe fjörde, woar in n weenter öp sömmige pläkke gin zönnelich kömp. Geologies zeen kö'j hier de öldste deile van Ieslaand veendn. n Önnergroond is boasalt oe't tertiair.

Sentroal in t laandskop leg n Ísafjarðardjúp-fjord den önnevear 75 km laandinwoarts geet.

## Gemeantn
Vestfirðir hef 10 gemeantn.
Höfuðborgarsvæðið

**Höfuðborgarsvæðið** (ok: **Stór-Reykjavík** öf **Höfuðborg**) (Ieslaands veur: *Heufdstadsdistrikt*, *Greut-Reykjavík* en *Heufdstad*) is n noam den broekt wör veur n regio woarin de  Ieslaandse heufdstad Reykjavík en de zes gemeantn dee d'römhenne ligt. t Gebeed is zönner twiefel t grötste steedlike gebeed van Ieslaand. Elke gemeante hef zinn eaign, önofhaanklikn gemeanteroad. Met nen populoasie van 200.852 hef Höfuðborgarsvæðið mear as 60% van de Ieslaandse populoasie in n gebeed det meender as 1% van de tötoale laandsöppervlokte. Gemeantlike oawerheaidn warkt steawig samn in völle vealdn zoo-as biejveurbeald met pröttel, los vervoor en n braandwearkorps.

## Grötte en populoasie
Van de zeawn gemeantn in t distrikt hef Reykjavík zekker de measte inwönnern met 117.764 inwönnern en Kjósarhreppur met 210 de meenste. Kjósarhreppur is wa wier de grötste in öppervlokte met 287.7 km² en Seltjarnarnes de kleainste met 2.3 km².
Norðurland eystra

**Norðurland eystra** (*Noordlaand-oost*) is eann van de acht regioonn van Ieslaand en leg in t neurdn van t laand. t Hef 28.555 inwönnern (2006) en ne öppervlokte van 22.695 km². De heufdstad van n regioo is de stad Akureyri.

## Gemeantn
Norðurland eystra wör önnerverdeild in 16 gemeantn.
Austurland

**Austurland** (*Oostlaand*) öf **Austfirðir** (*Oostfjörde*) is eann van de acht regioonn van Ieslaand. t Hef 15.350 inwönnern (in 2006), ne öppervlokte van 21.986 km² en leg in t eustn van t laand. t Is n dunstnbevölktn regioo van Ieslaand. n Heufdstad is Egilsstaðir in de gemeante Fljótsdalshérað.

## Gemeantn
Austurland is önnerverdeild in 9 gemeantn.
Suðurnes

**Suðurnes** (*Zuudlik skiereailaand*) is eann van de acht regioonn van Ieslaand en nöm t grötste deil van t skiereailaand Reykjanes in. t Hef 18.880 inwönnern (in 2006) en ne öppervlokte van 818 km². De heufdstad van n regioo is Keflavík.

In Suðurnes leg t Keflavík International Airport, n grötstn en wichtigstn luchhaawn van Ieslaand.

## Gemeantn
Suðurnes is önnerverdeild in 5 gemeantn.
Vesturland

**Vesturland** (*Westlaand*) is eann van de acht regioonn van Ieslaand en leg in t westn van t laand. t Hef 15.025 inwönnern (2006) en ne öppervlokte van 9522 km². De heufdstad van n regioo is de stad Borgarnes in de gemeante Borgarbyggð.

## Gemeantn
n Regioo is önneverdeild in 10 gemeantn.
Snæfellsnes

**Snæfellsnes** is t grötste skiereailaand van Ieslaand en leg tuskn n Faxaflói-baaj in t zuudn en n Breiðafjörður-fjord in t neurnd klemd. n Bargketn löp in eust-westlike richtige oawer de heale längte, en t heugste peunt doarvan is de 1446 meater heugn Snæfellsjökull. Det is n vulkaan met nzölfdn noam woar ok nen gletsjer öp leg. n Vulkaan kän öp meuje, friske däge vanoet Reykjavík zeen wörn, det önnevear 120 km zuudeustliker leg. Vlok biej n gletsjer kö'j n Bjarnafoss veendn.

Snæfellsnes wör söms t *mini-Ieslaand* nömn, ömde't völle laandsköppe d'röp hef lign dee'j ok oawer n rest van t eailaand trögveendn könt, zoo-as vulköane, lavavealdn, klifn, zwärte straandn, grötte, boasaltförmoasies, woatervälle, meern, wärme en kölde woaterkweln enz. Ne biejzöndreheaid is det d'r meardre kweln bint woar ech börlnd kolzuurholdnd mineroalwoater (*[[ölkelda]]* in t Ieslaands) noar de öppervlokte börrel. De grötste en bekäntste is n Lýsuhóll.

Eankle dörpe en städskns öp n neurdziejd van Snæfellsnes bint, van west noar eust, Rif, Ólafsvík, Grundarfjörður en Stykkishólmur. An de zuudköste ligt Arnarstapi en Hellnar. In t westn ligt Dritvík en Beruvík, twea viskernsplöatskns dee noe verlöatn bint.

Biej Hellissandur (vlokbiej Rif) steet de heugste konstruksie van West-Europa, de zendmaste van t Zendstasjon Gufuskálar.
Bjarnafoss

Den **Bjarnafoss** is nen waterval op Snæfellsnes in Ieslaand. Vanof den 566 meter hogen Mælifell streumt een streumsken den barg of en kömp uut in den Dritvíkurgrunn, een deel van et Faxaflói. Dit streumsken stört zich oawer den lesten bargwal as den Bjarnafoss noar dealten.